**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2023 m. d. Nr.

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | UAB „DGE Baltic Soil and Environment“ |
| **Buveinės adresas** | Smolensko g. 3, LT-03202 Vilnius |
| **Juridinio asmens kodas** | 300085690 |
| **PVM mokėtojo kodas** | LT100002760910 |
| **Banko sąskaita** | LT35 7044 0600 0470 3386 |
| **Atstovas ir atstovavimo pagrindas** |  |
| **Telefonas** | +370-5-2644304 |
| **El. pašto adresas** | info@dge.lt |

1. **SUTARTIES DALYKAS**

Sutarties dalykas – Požeminio vandens monitoringo vykdymo paslaugų (toliau – **Paslaugos**) pirkimas–pardavimas.

Paslaugos teikiamos 36 mėn. nuo Sutarties įsigaliojimo.

1.3. Paslaugų teikimo vieta: Elektrinės g. 2, Vilnius.

1.4.Paslaugas priimti įgalioto atsakingo asmens kontaktiniai duomenys: Darbuotojų saugos ir aplinkosaugos komandos inžinierė. Apie įgalioto asmens pasikeitimą Užsakovas informuoja Paslaugų teikėją šios Sutartyje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuota kaina su peržiūra. Paslaugų kiekis, kurį už fiksuotą kainą įsigyja Pirkėjas, nurodytas Specialiųjų sąlygų 3 priede „Paslaugų kiekių / kainų lentelė“.

2.2. Sutarties kaina yra 5.610,00 Eur (penki tūkstančiai šeši šimtai dešimt eurų ir 00 ct)*,* neįskaitant pridėtinės vertės mokesčio (toliau – **PVM**). Sutarčiai taikomas (21) procento dydžio PVM – 1.178,10 Eur. Sutarties kaina, įskaitant PVM – 6.788,10 Eur (šeši tūkstančiai septyni šimtai aštuoniasdešimt aštuoni eurai ir 10 ct)*.*

2.3. Tiekėjui tinkamai suteikus Paslaugą, Pirkėjas sumoka Specialiųjų sąlygų 3 priede „Paslaugų kiekių / kainų lentelė“ nurodytą kainąper Bendrųjų sąlygų 5.11 punkte nurodytą terminą.

1. **PASLAUGŲ SUTEIKIMAS**

3.1. Paslaugos turi būti suteiktos per techninės specifikacijos 3 skyriuje nurodytus terminus. Šalys susitaria, kad Paslaugų suteikimo terminas yra esminė Sutarties sąlyga.

1. **PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad suteiktos Paslaugos yra nekokybiškos Paslaugų teikėjas privalo ištaisyti Paslaugų trūkumus per 5 (penkias) darbo dienas nuo Užsakovo pranešimo apie nekokybiškas Paslaugas išsiuntimo elektroniniu paštu Paslaugų teikėjui momento.

4.2. Paslaugų trūkumų nustatymo bei šalinimo tvarka numatyta Sutarties BD.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas, ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo Sutarties kainos.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo Sutarties kainos.

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos bet kokios prekybinės, ekonominės ar finansinės sankcijos (toliau – Sankcijos), Paslaugų teikėjas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – netesybomis.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams ne anksčiau kaip 2023-05-01 ir galioja iki visiško Šalių įsipareigojimų įvykdymo.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

8.2. Paslaugų teikėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

8.4. Siekiant prisidėti prie „žaliųjų pirkimų“, susijusių su aplinkosaugos problemų sprendimu – darančių kuo mažesnį neigiamą poveikį aplinkai, t. y. tvaraus išteklių naudojimo, mažesnio poveikio klimatui, skatinant ekologines inovacijas, pan., įgyvendinimo, Šalys susitaria ir Tiekėjas sutinka, kad šalia kitų Sutartyje nustatytų įsipareigojimų Tiekėjas įsipareigoja bendrauti su Pirkėju elektroninėmis priemonėmis (telefonu, elektroniniu paštu ar kt.), mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Pirkėjui turi būti pateikti tik elektroniniu formatu (jeigu Sutartyje ir (ar) jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo “.

**PRIDEDAMA:**

1 priedas – Kontaktiniai adresai pranešimams siųsti ir asmenys, atsakingi už sutarties vykdymą;

2 priedas – Techninė specifikacija;

3 priedas – Paslaugų kiekių / kainų lentelė;

1. priedas – Bendrosios sąlygos;

5 priedas – Užsakovo lokalinių teisės aktų, su kuriais privalo susipažinti Tiekėjas, dirbdamas pagal šią Sutartį, sąrašas.

**8. ŠALYS**

|  |  |
| --- | --- |
| **Užsakovas**  **AB Vilniaus šilumos tinklai** | **Paslaugų teikėjas**  **UAB DGE Baltic Soil and Environment** |
| Veiklos tęstinumo komandos vadovas |  |
|  |  |
|  |  |

Sutarties rengėjas ir už ataskaitų paskelbimą teisės aktų nustatyta tvarka CVP IS atsakingas: Pirkėjo Tiekimo grandinės komandos projektų vadovas

Už Sutarties vykdymą ir Sąskaitų priėmimą atsakingas: Darbuotojų saugos ir aplinkosaugos komandos inžinierė

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI** 
   1. Pirkėjo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas - info@chc.lt
   2. Tiekėjo kontaktiniai adresai pranešimams siųsti: adresas – Smolensko g. 3, LT-03202 Vilnius, elektroninis paštas - info@dge.lt
2. **KONTAKTINIAI ASMENYS** 
   1. Pirkėjo atstovų, kurie bus atsakingi už šios Sutarties vykdymą, kontaktai: Darbuotojų saugos ir aplinkosaugos komandos inžinierė
   2. Tiekėjo atstovų, kurie bus atsakingi už šios Sutarties vykdymą, kontaktai: Direktorius
   3. Už Sutarties paviešinimą atsakinga Tiekimo grandinės komandos projektų vadovė

**Užsakovo vardu: Paslaugų teikėjo vardu:**

**AB Vilniaus šilumos tinklai UAB DGE Baltic Soil and Environment**

|  |  |
| --- | --- |
| Veiklos tęstinumo komandos vadovas |  |